Դեռ մի տարին չի բոլորել «Տա-թև» աշխարհի ամենաերկար հետադարձելի ճոպանուղու գործարկմանը Տաթևում ու այն դառձել է բոլորի փափագը գոնե մեկ անգամ նստել ու ապրել այդ երանելի «արծվի թռիչքը», որ շատերն են նկարագրում: Խումբը ներկայացնում էր Երիտասարդ առաջնորդների դպրոցի ամենաերիտասարդ սերունդը, բայց տարիքային առումով ամենահասուն երիտասարդները: Մեզ էին միացել այլ երիտասարդներ նույնպես, ովքեր “One Way Tour“ խմբի անդամներին էին, իսկ վերջինս կազմակերպեց մեր ուղևորությունը Տաթև… Խմբի անդամներից շատերը չէին եղել Տաթևում, իսկ որոշների համար Տաթևը մանկության հուշ էր… Թե որքանով արդարացան խմբի ակնկալիքները, միայն կարող են կիսվել անդամները, իսկ իմ պատկերացմամբ մեր առաքելությունը կայացել էր… Տաթևը միշտ է թողնում իր անջնջելի հետքը մարդկանց հիշողություններում…